നീസ്ട്രീമിലൂടെ സീമ ബിശ്വാസിന്റെ ഇടം പ്രദര്ശനം തുടരുന്നു ജയ ജോസ് രാജ് തിരക്കഥയും സംവിധാനവും നിര്വഹിച്ച മലയാള ചിത്രമാണ് ഇടം. സീമ ബിശ്വാസ് മുഖ്യകഥാപാത്രമായ ഈ ചിത്രത്തിന്റെ പ്രദര്ശനം നീസ്ട്രീമില് തുടരുന്നു. സെപ്റ്റംബര് 4 നാണ് ചിത്രം റിലീസ് ചെയ്തത്. സീമാ ബിശ്വാസ് അമ്മയുടെ കഥാപാത്രത്തില് എത്തുന്ന ഈ ചിത്രം വാര്ധക്യത്തിന്റെ ബുദ്ധിമുട്ടുകള് ക്കിടയില് മക്കള് ഒറ്റപ്പെടുത്തിയ ഒരു അമ്മയുടെ കഥയാണ് പറയുന്നത്. ബാല്യകാല സഖീ, ശാന്തം എന്നീ ചിത്രങ്ങള്ക്കു ശേഷം സീമ ബിശ്വാസ് അഭിനയിക്കുന്ന മലയാള ചിത്രമാണ് ഇടം. ബോധി അക്കാദമി നിര്മ്മിച്ചിരിക്കുന്ന ഈ ചിത്രത്തില് ഹരീഷ് പേരടി, അനില് നെടുമങ്ങാട് എന്നിവരാണ് മറ്റു പ്രധാന കഥാപാത്രങ്ങളെ അവതരിപ്പിക്കുന്നത്. ക്യാമറ പ്രതാപ് പി നായര്.